Lugal-dalu
Lugal-dalu (šum. 𒈗𒁕𒇻) – Adabo, Šumero miesto-valstybės, valdovas, valdęs III tūkst. pr. m. e., tikriausiai apie 2500 m. pr. m. e. Šumero karalių sąraše toks valdovas nėra minimas, tačiau aptikta Lugal-dalu vaizduojanti statula, ant kurios įrašytas jį identifikuojantis vardas. Statulos stilius panašus į kitų Šumero valdovų statulų, pvz., Meanesio, Entemenos (En-aba-tumo I sūnų). Šią pilko kalkakmenio ar gipso statulą aptiko Edgar James Banks. 1904 m. jis paskelbė straipsnį, pavadintą „Seniausia statula pasaulyje“ (visgi aptikta senesnių statulų, pvz., Urfos žmogus, Ain Gazalio statulos). Ant statulos archajiniu dantiraščiu įrašyta: 𒂍𒊬 𒈗𒁕𒇻 𒈗𒌓𒉣𒆠 = è-sar lugal-dalu lugal adab-(ki) („Esar šventykloje, Lugal-dalu, Adabo karalius“ (turima omenyje Adabe stovėjusi šventykla).